cyanic-selkie/wikianc huggingface dataset:
ศาลเจ้าเฉ้งจุ้ยจ้อซุ้ก๋ง
พิธีส่งเสด็จสู่สวรรค์
จากนั้น ผู้ที่มากินเจจะต้องกลับมาไหว้พระ ณ ศาลเจ้าด้วยธูป 3 ดอก 9 ดอก หรือกลับมาไหว้พระที่บ้านของตนเองก็ได้ ถือว่าเป็นการบอกกล่าวและเปลี่ยนเสื้อผ้าเป็นสีทั่วไปจากนั้นจึงรับประทานอาหารคาวได้
พิธีเซ่นไหว้ดวงวิญญาณบรรพบุรุษ
ในวันขึ้น 10 ค่ำ จะมีพิธีหาวเจียง คือ พิธีเลี้ยงอาหารคาวหวานแก่ดวงวิญญาณบรรพบุรุษที่มาร่วมกินเจ
เมื่อเสร็จพิธีจะทำพิธียกเสาโกเต็งลง ถือเป็นอันจบพิธีกินเจ ธง ทั้ง 3 ผืนที่อยู่บนยอดเสาโกเต็งจะนำไปเปิดการประมูล ผู้ที่ประมูลได้ก็จะอัญเชิญกลับไปบูชาที่บ้าน เพื่อความสุข ความเจริญ และสิริมงคลแก่ครอบครัว
กิจกรรมอื่น ๆ
กิจกรรมที่มีการจัดขึ้น เช่น ตระกร้อ บาสเก็ตบอล ฟุตบอลประตูเล็ก 7 คน รวมถึงการเสดงของเยาวชน การจัดกิจกรรมเหล่านี้ ได้รับความร่วมมือจากหน่วยงานทั้งภาครัฐและเอกชน รวมทั้งประชาชนทั้งในท้องถิ่น และต่างอำเภอ
พลเอกอาวุโส
ประเทศไทยไม่มีชั้นยศพลเอกพิเศษอย่างเป็นทางการ แต่มีชั้นเงินเดือนข้าราชการทหารอัตราพลเอกพิเศษ
เอ็ม1941 ไรเฟิลจอห์นสัน
เอ็ม1941 ไรเฟิลจอหน์สัน เป็นปืนไรเฟิลกึ่งอัตโนมัติแบบโดยหลักการของแรงถีบสะท้อนกลับแบบสั้นผ่านทางลำกล้องปืนเป็นหลัก(Short recoil operate) ที่ถูกออกแบบโดยเมลวิน จอหน์สัน ในช่วงก่อนสงครามโลกครั้งที่สอง เอ็ม1941 ได้เข้าชิงประกวดแข่งขันที่ไม่ประสบความสำเร็จกับปืนไรเฟิลเอ็ม1
ตุลสีในศาสนาฮินดู
พระแม่ตุลสี หรือ พระแม่วฤนทา หรือ พระแม่พฤนทา เป็นเทวีในศาสนาฮินดู ผู้ดูแลและรักษาและสถิตในต้นกะเพราและต้นไม้ที่สำคัญใช้ในพิธีกรรมสักการะบูชาเทวดาในศาสนาฮินดู ได้แก่ พระพิฆเนศ, พระวิษณุ, พระกฤษณะ, หนุมาน ด้วยถือเป็นตัวแทนของพระแม่ลักษมี
ตุลสีเทวีกับพระคเณศ
ในคเณศปุราณะ กล่าวว่าขณะที่พระคเณศกำลังทรงตบะ สมาธิบริเวณแม่น้ำคงคามีเจ้าหญิงนามว่าธรรมวาจา (en:Dharmadwaja) เกิดทอดพระเนตรเห็นและหลงรักพระคเณศเข้า แต่พระคเณศปฏิเสธ นางจึงสาปพระคเณศให้ต้องอภิเษกสมรส พระคเณศจึงสาปนางกลับให้นางเป็นกะเพราและห้ามนำใบไม้ชนิดนี้มาสักการะบูชาพระองค์นอกจากในเทศกาลคเณศจตุรถีเท่านั้น. ในอวตารทั้งแปดภาคของพระคเณศครั้งปราบอสูรวิกฏะ (en:Vikata)อันเกิดจากความลุ่มหลงแห่งพระวิษณุและนางวฤนทา
ตุลสีเทวีกับหนุมาน
ในคัมภีร์รามายณะ หลังจากพระรามเสร็จการศึกในนครลงกาและเสด็จนิวัติสู่อโยธยาแล้ว พระนางสีดาทรงประทานขนมเลี้ยงหนุมาน แต่หนุมานทานเข้าไปไม่รู้จักอิ่ม พระนางสีดาจึงทูลขอคำแนะนำจากพระราม พระรามจึงทรงประทานใบตุลสีแด่หนุมานทำให้หนุมานอิ่มในทันที โดยแต่นั้นต่อมาชาวฮินดูจึงถวายตุลสีแด่หนุมานจากเหตุการณ์ในครั้งนี้
ตุลสีเทวีกับพระกฤษณะ
ในคัมภีร์พรหมไววรรตปุราณะและวิษณุปุราณะ กล่าวต่อว่าหลังจากพระวิษณุทรงอวตารเป็นพระกฤษณะและทรงนครทวารกาแล้ว ทรงอภิเษกชายาทั้งหมื่นหกพันองค์และมเหสีอีกแปดพระองค์ และทรงอวตารแบ่งภาคให้อยู่เท่ากับชายาทุกองค์ แต่พระแม่สัตยภามาไม่พอพระทัยและปราถนาพระกฤษณะพระองค์เดียว จึงทรงถามวิธีจากฤๅษีนารทมุนี ฤๅษีนารทมุนีจึงบอกว่าต้องยกพระกฤษณะให้เป็นศิษย์ของท่านก่อน พระแม่สัตยภามาทรงหลงเชื่อและยกให้เป็นศิษย์ของฤๅษีนารทมุนีและพากลับอาศรมนำไปรับใช้ ทำให้ชายาทั้งหมื่นหกพันองค์และมเหสีองค์อื่นๆปริวิตกและหาวิธีไถ่ตัวพระราชสวามีคืน. โดยการจัดพิธีตุลาการบรรดาชายาทั้งหมื่นหกพันองค์และมเหสีอีกเจ็ดองค์ยกเว้นพระแม่รุกขมิณีต่างถวายทรัพย์สมบัติทองคำแด่ฤๅษีนารทมุนีในตุลาการแต่ไม่สามารถขยับได้เสียที จนสมบัติหมดท้องพระคลังพระแม่สัตยภามาจึงทูลถามพระแม่รุกขมิณีถึงวิธีแก้ พระแม่รุกขมิณีจึงให้นำทรัพย์สมบัติทองคำออกจากตุลาการนั้นถวายใบตุลสีในตุลาการนั้น น้ำหนักของตุลาการก็เท่ากับองค์พระกฤษณะและฤๅษีนารทมุนีถึงน้อมรับตุลสีนั้นและถวายพระกฤษณะคืนแด่ชายา ทั้งหมื่นหกพันองค์และมเหสีอีกแปดพระองค์ของพระกฤษณะด้วยเหตุนี้ในธรรมเนียมศาสนาฮินดูจึงมีการถวายใบตุลสีแด่พระกฤษณะอีกพระองค์หนึ่ง.
เฟรเดอริก ซอดดี
เฟรเดอริค ซอดดี (Frederick Soddy; 2 กันยายน ค.ศ. 1877 – 22 กันยายน ค.ศ. 1956) เป็นนักเคมีชาวอังกฤษ และนักเศรษฐศาสตร์การเงินที่ทำงานร่วมกับเออร์เนสต์ รัทเทอร์ฟอร์ด ในการอธิบายว่า การสลายตัวของสารกัมมันตรังสีนั้นเป็นผลมาจากการแปรนิวเคลียสของธาตุ ซึ่งปัจจุบันเรารู้จักกันในฐานะปฏิกิริยานิวเคลียร์ เขายังพิสูจน์ถึงการมีอยู่ของไอโซโทปของธาตุกัมมันตรังสีจำนวนหนึ่ง ซอดดีได้รับรางวัลโนเบลสาขาเคมีในปี ค.ศ. 1921 แอ่งบนดวงจันทร์แห่งหนึ่งบนด้านไกลของดวงจันทร์ ตั้งชื่อว่าแอ่งซอดดี เพื่อเป็นเกียรติแก่เขา
โรนัลด์ รอว์สัน
โรนัลด์ รอว์สัน (Ronald Rawson)หรือ รอน รอว์สัน (Ron Rawson) หรือ โรนัลด์ รอว์สัน รอว์สัน นักมวยสากลสมัครเล่นชาวอังกฤษ เกิดเมื่อ 17 มิถุนายน พ.ศ. 2435 ที่ลอนดอน ประเทศอังกฤษ เสียชีวิตเมื่อ 30 มีนาคม พ.ศ. 2495 ที่ลอนดอน ประเทศอังกฤษ
รอว์สันเคยเล่นคริกเกตและเป็นกัปตันทีมคริกเกตมาก่อน จากนั้นจึงหันมาชกมวย ใน พ.ศ. 2456 ขณะที่น้ำหนักตัวอยู่ในรุ่นไลท์เฮฟวี่เวท เขาได้แชมป์มวยสากลระดับมหาวิทยาลัยในรุ่นเฮฟวี่เวท และในปีต่อมาได้แชมป์ในรุ่นไลท์เฮฟวี่เวท ระหว่างสงครามโลกครั้งที่ 1 เขาเป็นกัปตันใน Royal Engineers หลังสงคราม เขาขึ้นชกมวยในรุ่นเฮฟวี่เวทและได้แชมป์ใน พ.ศ. 2563 จนได้ติดทีมชาติไปแข่งขันกีฬาโอลิมปิก ก่อนจะแขวนนวมไปโดยไม่เคยขึ้นชกมวยสากลอาชีพ
ในกีฬาโอลิมปิก พ.ศ. 2463 ที่ แอน์เวิร์บ ประเทศเบลเยียมนั้น เขาขึ้นชกในรุ่นเฮฟวี่เวท รอบแรก ได้บาย รอบก่อนรองชนะเลิศ ชนะอาร์เอสซี ซามูเอล สเตวาร์ท จาก สหรัฐ ยก 3 เมื่อ 23 สิงหาคม รอบรองชนะเลิศ ชนะอาร์เอสซี อัลแบร์ท ซาวีแยร์ เออลูแอร์ จากฝรั่งเศส ยก 1 เมื่อ 23 สิงหาคม รอบชิงชนะเลิศ ชนะน็อค ซือเรน ปีเตอร์เซน จากเดนมาร์ก ยก 2 เมื่อ 24 สิงหาคม ได้เหรียญทอง
ดับเบิลยูซีดับเบิลยู สแลมโบรี่
ดับเบิลยูซีดับเบิลยู สแลมโบรี่ (WCW Slamboree) เป็นรายการเพย์-เพอร์-วิวมวยปล้ำอาชีพของ เวิลด์แชมเปี้ยนชิพเรสต์ลิง (WCW) โดยจัดขึ้นครั้งแรกเมื่อปี ค.ศ. 1993 ถึง ค.ศ. 2000 รวม 8 ครั้ง โดยจัดขึ้นในช่วงเดือนพฤษภาคม
1995
สแลมโบรี่ (1995) (Slamboree (1998)) ถูกจัดขึ้นในวันที่ 21 พฤษภาคม ค.ศ. 1995 ในBayfront Arena เมืองSt. Petersburg, Florida
1997
สแลมโบรี่ (1997) (Slamboree (1997)) ถูกจัดขึ้นในวันที่ 18 พฤษภาคม ค.ศ. 1997 ในIndependence Arena เมืองCharlotte, North Carolina
1998
สแลมโบรี่ (1998) (Slamboree (1998)) ถูกจัดขึ้นในวันที่ 17 พฤษภาคม ค.ศ. 1998 ในThe Centrum เมืองWorcester, Massachusetts
ชาย
ชาย อาจหมายถึง
หลิน เกิงซิน
หลินเกิงซิน หรือ เคนนี หลิน (ชื่อภาษาอังกฤษ: Kenny Lin, Lin gengxin) เกิดเมื่อวันที่ 13 กุมภาพันธ์ 2531 กรุ๊ปเลือด B ฉายาที่เขาได้รับคือ "หลินโก่ว" (หมาหลิน) ผลงานที่ทำให้โด่งดังคือเรื่อง ปู้ปู้จิงซิน ในบท อิ้นถี หรือ ในบท "องค์ชาย 14" ผู้คว้าขวัญใจสาวๆกันอย่างมาก และตอนนี้หลังกลับมาได้รับความนิยมมากขึ้นเรื่อยๆ จากผลงานเรื่อง "จูล่งเทพสงคราม"
ประเทศคิวบาในโอลิมปิกฤดูร้อน 2012
ประเทศคิวบา เข้าร่วมแข่งขันกีฬาโอลิมปิกฤดูร้อนครั้งที่ 30 ค.ศ. 2012 (พ.ศ. 2555) ณ กรุงลอนดอน สหราชอาณาจักร ระหว่างวันที่ 27 กรกฎาคม – 12 สิงหาคม ค.ศ. 2012 (ค.ศ. 2012)
โคเนโกะ โนะ นามิดะ
โคเนโกะ โนะ นามิดะ เป็นภาพยนตร์ญี่ปุ่นที่กำกับโดยโทชิยูกิ โมริโอกะ ออกฉายในวันที่ 26 มกราคม พ.ศ. 2551 ที่ประเทศญี่ปุ่น
โครงเรื่อง
เป็นเรื่องราวที่สร้างขึ้น โดยอ้างอิงถึงนักมวยชาวญี่ปุ่น ที่ชื่อว่า "โคะเนะโคะ"
ฟุตบอลชิงถ้วยพระราชทานประเภท ข. ประจำปี 2554
การแข่งขันฟุตบอลถ้วยพระราชทาน ถ้วย ข ประจำปี 2554 จัดขึ้นระหว่างวันที่ 9 ถึง 22 มกราคม 2555 ที่สนามฟุตบอล จังหวัดระยอง โดยมีทีมรวมแข่งขันทั้งสิ้น 21 ทีม โดยทำการจับสลากแบ่งสาย ออกเป็น 7 กลุ่มๆ ละ 3 ทีม โดยแข่งขันพบกันหมดในกลุ่ม อันดับที่ 1 และที่ 2 ของกลุ่ม และอันดับที่3 ของกลุ่มที่ดีที่สุด 2กลุ่ม ผ่านเข้ารอบ รอบ 16 ทีมสุดท้าย จะแข่งขันแบบแบบน็อคเอาท์ จนถึงนัดชิงชนะเลิศ ทำการแข่งขันกันที่ จ.ระยอง ทั้งหมด 3 สนาม ได้แก่ สนามกีฬามาบตาพุด, สนามกีฬากลางอำเภอแกลง และ สนามกีฬากลาง จ.ระยอง
สำหรับทีมที่ได้ตำแหน่งชนะเลิศและรองชนะเลิศ อาจได้เลื่อนชั้นขึ้นลีกภูมิภาค ดิวิชั่น 2
รายชื่อสโมสร
{|width=
อ้างอิง
http://www.siamsport.co.th/ResultSport1.asp
ฮอ นำฮง
ฮอ นำฮง (ហោ ណាំហុង โห ณำหุง; เกิด 15 พฤศจิกายน ค.ศ. 1935 ) เป็นรองนายกรัฐมนตรีกัมพูชา รัฐมนตรีว่าการกระทรวงต่างประเทศกัมพูชา และกรรมการบริหารพรรคประชาชนกัมพูชา พรรครัฐบาลของกัมพูชาในปัจจุบัน ฮอ นำฮงดำรงตำแหน่งรัฐมนตรีต่างประเทศกัมพูชาอย่างยาวนานตั้งแต่ ค.ศ. 1990 ถึง 1993 และตั้งแต่ ค.ศ. 1998 จนถึงปัจจุบัน
ฮอ นำฮงเกิดที่พนมเปญ จบการศึกษาด้านการทูต และไปศึกษาต่อด้านกฎหมาย ที่ปารีส ประเทศฝรั่งเศส เริ่มรับราชการที่สถานเอกอัครราชทูตกัมพูชาประจำปารีสระหว่างปี ค.ศ. 1967 ถึง 1973 จากนั้นได้ดำรงตำแหน่งทูตกัมพูชาประจำกรุงอาบานา ประเทศคิวบา ระหว่างปี ค.ศ. 1973 ถึง 1975
ในช่วงที่เขมรแดงปกครองกัมพูชาระหว่างปี ค.ศ. 1973 ถึง 1975 เขาถูกคุมขังอยู่ที่เรือนจำเบือง ตระเบก (Boeung Tra Bek) ในพนมเปญ หลังการพ่ายแพ้ของเขมรแดงในปี 1980 ต่อเฮง สัมรินและกองทัพเวียดนาม ฮอ นำฮงได้เข้าร่วมรัฐบาลคอมมิวนิสต์ของนายกรัฐมนตรีแปน สุวัน ในตำแหน่งรัฐมนตรีช่วยว่าการกระทรวงต่างประเทศ และไปดำรงตำแหน่งทูตกัมพูชาประจำกรุงมอสโก สหภาพโซเวียต ระหว่างปี 1982 ถึง 1989 และรัฐมนตรีว่าการกระทรวงต่างประเทศในปี 1991 ในรัฐบาลของฮุน เซน  จากนั้นได้ไปดูแลด้านการต่างประเทศ ในฐานะทูตกัมพูชาประจำกรุงปารีส ตั้งแต่ปี ค.ศ. 1993
ตั้งแต่ปี ค.ศ. 1998 ฮอ นำฮงเดินทางกลับมารับตำแหน่งรัฐมนตรีว่าการกระทรวงต่างประเทศ จนถึงปัจจุบัน โดยได้รับแต่งตั้งให้ดำรงตำแหน่งรองนายกรัฐมนตรีด้วย ตั้งแต่ปี ค.ศ. 2004
แอ็นสท์ เทลมัน (ภาพยนตร์)
แอ็นสท์ เทลมัน (Ernst Thälmann) เป็นภาพยนตร์แนวชีวประวัติจากเยอรมนีตะวันออก ภาพยนตร์มีทั้งหมด 2 ภาค ภาพยนตร์เรื่องนี้เล่าชีวประวัติของแอ็นสท์ เทลมัน นักคอมมิวนิสต์ นักกิจกรรม และ เลขาธิการกลางพรรคคอมมิวนิสต์แห่งเยอรมนี ในช่วงยุคของสาธารณรัฐไวมาร์ ภาพยนตร์กำกับโดย คูร์ท แมทซิช (Kurt Maetzig) และนักแสดง กึนเทอร์ ซีม็อน (Günther Simon) นำแสดงบทนำ ภาคที่ 1 Ernst Thälmann - Sohn seiner Klasse (ลูกของชนชั้น) เข้าฉายในปี 1954 ก่อนที่ภาคต่อจะเข้าฉายในปี 1955 ในชื่อ Ernst Thälmann - Führer seiner Klasse (ผู้นำชนชั้น)
กล้องโทรทัศน์
กล้องโทรทัศน์ อาจหมายถึง
พระเจ้าบรมวงศ์เธอ พระองค์เจ้าประภัศร
พระเจ้าบรมวงศ์เธอ พระองค์เจ้าประภัศร (11 พฤษภาคม พ.ศ. 2397 – 29 มิถุนายน พ.ศ. 2469) เป็นพระราชธิดาในพระบาทสมเด็จพระจอมเกล้าเจ้าอยู่หัว ประสูติแต่เจ้าจอมมารดาเกศ ในรัชกาลที่ 4
ธรรพ์ณธร ปาลกะวงศ์ ณ อยุธยา
ธรรพ์ณธร ปาลกะวงศ์ ณ อยุธยา เกิดเมื่อวันที่ 10 พฤศจิกายน พ.ศ. 2513 เป็นนักร้องชายชาวไทย
พระเจ้าบรมวงศ์เธอ พระองค์เจ้าประภัศร
พระประวัติ
พระเจ้าบรมวงศ์เธอ พระองค์เจ้าประภัศร เป็นพระราชธิดาในพระบาทสมเด็จพระจอมเกล้าเจ้าอยู่หัว ประสูติแต่เจ้าจอมมารดาเกศ ในรัชกาลที่ 4 เมื่อวันที่ 11 พฤษภาคม พ.ศ. 2397
ธรรพ์ณธร ปาลกะวงศ์ ณ อยุธยา
ประวัติ
ธรรพ์ณธรเป็นบุตรชายของพ่อซึ่งเป็นทหารบกฝ่ายสรรพาวุธ ซึ่งชื่อ "ธรรพ์ณธร" (อ่านว่า /ทัน-นะ-ทอน/) มีความหมายว่า "ผู้ที่รักษาไว้ซึ่งเสียงเพลง" (คนธรรพ์ สมาสกับคำว่า ธร ซึ่งแปลว่า รักษา) ขณะเรียนอยู่ที่คณะมนุษยศาสตร์ มหาวิทยาลัยรามคำแหง ได้ทำกิจกรรมด้านบันเทิงกับคณะมาโดยตลอด เช่น ละครเวที เป็นต้น และเคยเข้าประกวดร้องเพลงกับสยามกลการ
ธรรพ์ณธร มีชื่อเสียงจากการออกอัลบั้มชุดแรกในปี พ.ศ. 2538 ด้วยการออกเป็นมินิอัลบั้ม มี สุธี แสงเสรีชน เป็นโปรดิวเซอร์ ในชื่อชุด "TNT" มีความหมายถึงชื่อย่อในภาษาอังกฤษของตัวเอง อีกทั้งยังเกี่ยวเนื่องถึงงานที่พ่อทำเกี่ยวกับระเบิดด้วย มีเพลงที่ได้รับความนิยม คือ ร้อน, ร่ำลา และ เกิดเป็นผู้ชาย ซึ่งเป็นเพลงเก่าของสุธีด้วย และออกเป็นอัลบั้มเต็มในปี พ.ศ. 2539 ซึ่งทำให้ได้รับรางวัลสีสันอะวอร์ดส์ สาขา ศิลปินชายเดี่ยวยอดเยี่ยม และศิลปินชายร็อคยอดเยี่ยมประจำปี ด้วย
พระเจ้าบรมวงศ์เธอ พระองค์เจ้าประภัศร
พระประวัติ
เมื่อครั้งยังทรงพระชนม์ สมเด็จพระศรีสวรินทิราบรมราชเทวี พระพันวัสสาอัยยิกาเจ้า ทรงพระกรุณาโปรดเกล้าฯ ให้ พระเจ้าบรมวงศ์เธอ พระองค์เจ้าประภัศร ทรงสอนหนังสือไทยประทานหม่อมเจ้าพิจิตรจิราภา เทวกุล พระธิดาในสมเด็จพระเจ้าบรมวงศ์เธอ กรมพระยาเทวะวงศ์วโรปการ กับหม่อมใหญ่ เทวกุล ณ อยุธยา อดีตอาจารย์ใหญ่และผู้จัดการโรงเรียนราชินี และโรงเรียนราชินีบน ผู้ทรงมีคุณูปการอย่างยิ่งแก่วงการการศึกษาของสตรีไทย
ธรรพ์ณธร ปาลกะวงศ์ ณ อยุธยา
ประวัติ
ธรรพ์ณธรเป็นนักร้องร็อคที่เสียงดีมาก ด้วยเรนจ์เสียงที่กว้าง การออกคำร้องชัด เสียงสูงที่ทรงพลัง เสียงต่ำที่อบอุ่น ไดนามิคการร้องชัดเจน ร้องเพลงได้หลากหลายแนว และมีน้ำเสียงที่คล้ายคลึงกับ เป้ ไฮ-ร็อก แต่ทว่ามีพลังเสียงที่หนักแน่นกว่า ผลงานเพลงในระยะแรกจึงออกไปในทางหนักหน่วง เป็นบลูส์-ร็อก
ในปี พ.ศ. 2542 ได้ย้ายมาสังกัดกับค่าย อาร์.เอส. โปรโมชั่น ใช้ชื่อว่า "คนธรรพ์ณธร" มีเพลงที่ได้รับความนิยมคือ หัวใจกระดาษ, เมื่อรักมันห่วย และ ฉีดยา เป็นต้น โดยลดความหนักแน่นลงเป็นป็อปร็อก และได้รับรางวัลสีสันอะวอร์ดส สาขา ศิลปินชายร็อคยอดเยี่ยมประจำปี อีกครั้ง
พระเจ้าบรมวงศ์เธอ พระองค์เจ้าประภัศร
พระประวัติ
ในปี พ.ศ. 2436 (ร.ศ.112) พระเจ้าบรมวงศ์เธอ พระองค์เจ้าประภัศร ทรงเข้าร่วมก่อตั้งสภาอุณาโลมแดงแห่งชาติสยามขึ้น โดยทรงดำรงตำแหน่งผู้ช่วยเลขานุการินี ทรงร่วมออกทุนทรัพย์ตั้งเป็นสภาขึ้นในคราวแรก เป็นเงิน 1,200 บาท
ตาบุลารอเกริอานา
นุซฮะตุลมุชตากฟีอิคติรอกิลอาฟาก (نزهة المشتاق في اختراق الآفاق; ) ซึ่งเป็นรู้จักกันในโลกตะวันตกว่า ตาบุลารอเกริอานา (Tabula Rogeriana; ) เป็นงานบรรยายเกี่ยวกับโลกและแผนที่โลกที่จัดทำโดยมุฮัมมัด อัลอิดรีซี นักภูมิศาสตร์ชาวอาหรับ ใน ค.ศ. 1154 อัลอิดรีซีจัดทำคำบรรยายและภาพประกอบของแผนที่เป็นเวลา 15 ปี ในราชสำนักของรอเจอร์ที่ 2 กษัตริย์นอร์มัน ซึ่งมีรับสั่งให้ผลิตงานชิ้นนี้เมื่อประมาณ ค.ศ. 1138
ธรรพ์ณธร ปาลกะวงศ์ ณ อยุธยา
ประวัติ
จากนั้นจึงได้ออกอัลบั้มร่วมกับ โฟร์ท นฤมล จิวังกูร นักร้องสาวร่วมค่ายในชื่อชุด "Fire & Ice" ในปี พ.ศ. 2543 และได้ออกอัลบั้มกับอาร์.เอส.มาอีกหลายชุด รวมทั้งได้ออกอัลบั้มร่วมกับ โฟร์ท นฤมล อีกชุดหนึ่งด้วย คือ "แสงและเงา" ในปี พ.ศ. 2546
ในปี พ.ศ. 2548 ได้ย้ายเข้าสังกัดอากูในเครือจีเอ็มเอ็ม แกรมมี่ และได้ออกอัลบั้มมาหนึ่งชุด โดยเป็นการนำเอาเพลงเก่า ๆ ที่ได้รับความนิยมมาร้องใหม่ในแบบของตน
พระเจ้าบรมวงศ์เธอ พระองค์เจ้าประภัศร
พระประวัติ
พระเจ้าบรมวงศ์เธอ พระองค์เจ้าประภัศรสิ้นพระชนม์ในรัชสมัยพระบาทสมเด็จพระปกเกล้าเจ้าอยู่หัว เมื่อวันที่ 29 มิถุนายน พ.ศ. 2469 สิริพระชันษา 72 ปี ในวันที่ 30 มิถุนายน พ.ศ. 2469 พระบาทสมเด็จพระปกเกล้าเจ้าอยู่หัว ทรงพระกรุณาโปรดเกล้าฯ ให้สมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช เสด็จแทนพระองค์ ไปในการพระราชทานน้ำสรงพระศพ จากนั้นเชิญพระศพมาประดิษฐาน ณ หอธรรมสังเวช พระราชทานเพลิงพระศพเมื่อวันที่ 23 พฤษภาคม พ.ศ. 2471 ณ พระเมรุ ท้องสนามหลวง ในการนี้ทรงพระกรุณาโปรดเกล้าฯ พระราชทานพระโกศกุดั่นน้อยทรงพระศพ และแขวนฉัตรโหมดทองห้าชั้นที่พระโกศ แวดล้อมด้วยเครื่องราชอิสริยยศ
รายพระนามสมเด็จพระสังฆราชแห่งกรุงรัตนโกสินทร์
นี่คือรายพระนามสมเด็จพระสังฆราชแห่งกรุงรัตนโกสินทร์ตั้งแต่อดีตจนถึงปัจจุบัน
สารพัดจิตหลุด สุดหัวใจ
สารพัดจิตหลุด สุดหัวใจ (The Sound of Your Heart) เป็นเว็บตูนเกาหลีใต้เขียนและวาดโดยโช ซก (Jo Soek) เว็บตูนตอนแรกเผยแพร่บนช่องทางอินเทอร์เน็ตของเนเว่อร์เว็บตูนเมื่อปี 2006 ต่อมาในปี 2007 ก็ได้มีการตีพิมพ์เป็นฉบับครั้งแรก และได้ถูกแปลงเป็นซีรีส์ครอบครัวจิตหลุด เพี้ยนสุดหัวใจ ในปี 2015 ตอนสุดท้ายได้ถูกเผยแพร่ในเดือนกรกฎาคม 2020
การพัฒนา
โชซก จบการศึกษาจากมหาวิทยาลัยช็อนจู (Jeonju University) (ซึ่งในการปรากฏตัวในเว็บตูนแปลไทย นิยมล้อชื่อเป็น มหาวิทยาลัยเจียงจู๋, มหาวิทยาลัยจอนจู๋) เอกการศึกษาวัฒนธรรมวิดีโอ (video cultural studies) เมื่อปี 2002 และต้องการจะใช้ฝีมือจากความสนใจในการวาดการ์ตูนให้เข้าถึงกลุ่มแฟนเบสที่ไม่ได้เป็นกลุ่มคนที่ชื่นชอบนิยายภาพ ซกเริ่มเขียนการ์ตูนนี้ลงเนเว่อร์เว็บตูนในเดือนกันยายน 2006 และในปี 2014 ได้กลายเป็นการ์ตูนที่เขียนต่อเนื่องยาวนานที่สุดในเนเวอร์เว็บตูน และได้ไปถึงตอนที่ 1,000 ในวันที่ 17 ธันวาคม 2015 นับตั้งแต่ซกเริ่มโพสต์เว็บตูนนี้ได้มียอดเข้าชมมากกว่า 5 ล้านครั้งต่อการอัปโหลดตอนใหม่ และมียอดเข้าชมในเกาหลีอย่างเดียวรวม 5 พันล้านครั้ง
แม้แต่ในขณะที่ซกแต่งงานในปี 2014 เขาไม่จัดทั้งงานแต่งงานหรือจัดทริปฮันนีมูนด้วยกลัวว่าจะทำให้เว็บตูนของเขาต้องขาดท่อนไป ซกมีรายได้ 78,000,000 วอนต่อเดือน (ประมาณ 936,000,000 วอนต่อปี) ในปี 2015
ตัวละคร
ตัวละครส่วนใหญ่ในสารพัดจิตหลุด สุดหัวใจ ได้มาจากคนในชีวิตประจำวันของซกเอง
นอกจากนี้ยังมีตัวละครอื่น ๆ อีกที่เกี่ยวข้อง เช่น คนในครอบครัวของแอบอง, โจร (ภาษาไทยแปลชื่อว่า ศักรินทร์ดาวร้าย), สุนัขของครอบครัวแอบอง รวมถึงมีการล้อเลียนบุคคลที่มชื่อเสียงต่าง ๆ และวัฒนธรรมกระแสนิยมด้วยิยมในเกาหลีใต้ในแต่ละช่วงด้วย
สเตอริโอไทป์
สเตอริโอไทป์ (Stereotype; เขียนด้วยตัวพิมพ์ใหญ่ทั้งหมด) เป็นอีพีแรกโดยเกิร์ลกรุปชาวเกาหลีใต้สเตย์ซี จัดจำหน่ายโดยกาเกาเอ็นเตอร์เทนเมนต์ และวางจำหน่ายโดยไฮอัปเอนเตอร์เทนเมนต์ เมื่อวันที่ 6 กันยายน ค.ศ. 2021 เกือบสิบเดือนหลังจากการเปิดตัวของกลุ่ม
วางจำหน่าย
วันที่ 4 สิงหาคม ค.ศ. 2021 ไฮอัปเอนเตอร์เทนเมนต์ประกาศว่าสเตย์ซีจะวางจำหน่ายอีพีแรกในต้นเดือนกันยายน ต่อมาวันที่ 15 สิงหาคม มีการเปิดเผยชื่อว่า สเตอริโอไทป์ อีพีและมิวสิควิดีโอสำหรับเพลงไตเติลวางจำหน่ายพร้อมกันในวันที่ 6 กันยายน
ประสิทธิภาพเชิงพาณิชย์
สเตอริโอไทป์ จำหน่ายได้มากกว่า 114,000 ชุดภายในหนึ่งสัปดาห์หลังจากวางจำหน่าย และเปิดตัวที่อันดับที่ 2 ในแกออนอัลบั้มชาร์ต
รายชื่อเพลง
เพลงทั้งหมดเขียนโดยแบล็กอายด์พิลซึงและช็อน กุน และเรียบเรียงโดย ราโด
หมายเหตุ
แรมงแห่งปัวตีเย
แรมงแห่งปัวตีเย (Raymond of Poitiers; ราว ค.ศ. 1115 — 29 มิถุนายน ค.ศ. 1149) เรย์มงด์แห่งปัวติเยร์เป็นเจ้าผู้ครองราชรัฐอันติออคระหว่างปี ค.ศ. 1136 จนถึงปี ค.ศ. 1149 เรย์มงด์เป็นบุตรคนรองของวิลเลียมที่ 9 ดยุคแห่งอากีแตนกับภรรยาคนแรก ฟิลิปปา เคานเทสแห่งตูลูส
อ้างอิง
1115 1149
โรงเรียนสองภาษากรประภาภัทร
โรงเรียนสองภาษากรประภาภัทร (Kornprapaphat Bilingual School) เดิมชื่อโรงเรียนอนุบาลภาคตะวันออกเฉียงเหนือ สังกัดสำนักงานคณะกรรมการส่งเสริมการศึกษาเอกชน กระทรวงศึกษาธิการ เปิดสอนตั้งแต่ระดับชั้นก่อนประถมศึกษา(อนุบาล) ไปจนถึงระดับประถมศึกษา
เกี่ยวกับโรงเรียน
ในปี 2004 ทางโรงเรียนได้จัดให้มีหลักสูตรการเรียนการสอนแบบ โปรแกรมภาษาอังกฤษ (English Program) และต่อจากนั้นจำนวนนักเรียนได้ขเพิ่มจำนวนขึ้น และปัจจุบันเรามีจำนวนนักเรียนกว่า 300 คน และครูจำนวน 30 คน  และนับจากนั้น โรงเรียนของเราก็ได้เป็นที่ยอมรับในฐานะเป็นโรงเรียนที่มีคุณภาพ รับประกันคุณภาพการศึกษา โดยได้รับรางวัลพระราชทาน โรงเรียนดีเด่นถึง 3 สมัย ถือเป็นเกียรติประวัติของโรงเรียนดีเด่นในย่านภูมิภาคแห่งนี้
ต่อมาในปี พ.ศ. 2556 โรงเรียนได้เปลี่ยนเป็นโรงเรียนสองภาษา  เป้าหมายเพื่อให้นักเรียนได้พัฒนาการสื่อสารทั้งภาษาไทยและภาษาอังกฤษ โดยได้นำบทเรียนวิชาภาษาอังกฤษที่สอนโดยครูต่างชาติ ให้สอนในทุกระดับชั้นในโปรแกรมไทย โดยทางโรงเรียนหวังที่จะให้นักเรียนได้รับการปูพื้นฐานด้านภาษาอังกฤษ เพื่อพัฒนาสู่ระดับที่สูงขึ้นในโลกสังคมสมัยใหม่นี้
การประกวดเพลงยูโรวิชันปี 1973
การประกวดเพลงยูโรวิชันปี 1973 เป็นการประกวดร้องเพลงโดยจัดขึ้นที่เมืองลักเซมเบิร์ก ประเทศลักเซมเบิร์ก จัดขึ้นโดยสหภาพการกระจายเสียงและแพร่ภาพแห่งยุโรป โดยมีเพลงที่เข้าประกวด 17 เพลง 17 ประเทศ โดยเพลงที่ชนะคือ Tu te reconnaîtras ขับร้องโดย Anne-Marie David ตัวแทนจากลักเซมเบิร์ก
การออกอากาศ
สถานีวิทยุโทรทัศน์แห่งชาติลักเซมเบิร์ก เป็นแม่ข่ายในการออกอากาศ โดยออกอากาศไปยังประเทศดังต่อไปนี้
ประเทศที่เข้าร่วม
ประเทศที่ไม่เข้าร่วมในปีนี้
สุลาลีวัลย์ สุวรรณทัต
ป้าทอง สุลาลีวัลย์ สุวรรณทัต หรือ หม่อมสุลาลีวัลย์ สุริยง ณ อยุธยา เป็นบุตรีของนายสุหร่าย สุวรรณทัต กับนางเจอ บุรานนท์ ข้าหลวงในเจ้าคุณพระประยุรวงศ์ (เจ้าคุณจอมมารดาแพ พระสนมเอก ในพระบาทสมเด็จพระจุลจอมเกล้าเจ้าอยู่หัว)
ประวัติ
เมื่ออายุได้ 7-8 ขวบ มารดาได้นำตัวไปถวายกับเจ้าคุณพระประยูรวงศ์ รุ่นเดียวกันกับครูพูลทรัพย์ ตราโมท, ครูผัน โมรากุล จึงได้รับการฝึกฝนให้เรียนละครกับสำนักเจ้าคุณพระประยูรวงศ์ ซึ่งท่านก็แสดงได้ดี จนส่วนใหญ่ได้รับเป็นตัวยืนเครื่องชั้นดี รับบทนำเด่น ๆ เสมอ โดยป้าทองได้รับการฝึกฝนจากคุณครูที่มีฝีไม้ลายมือชั้นเลิศ เช่น ท้าววรจันทร์ (วาด อิเหนา) ,เจ้าจอมมารดาเขียน,พระยานัฏกานุรักษ์ เป็นต้น
ป้าทองก้าวเข้าสู่วงการครั้งแรกก็จากการชักชวนของพระเจ้าวรวงศ์เธอพระองค์เจ้าภาณุพันธ์ ยุคล สมัยที่ผลิตภาพยนตร์ใหม่ๆในนาม ไทยฟิล์ม ช่วงประมาณ ปี พ.ศ. 2482 บทบาทแรกเริ่มยังไม่ค่อยโดดเด่นมากนัก จนกระทั่งเกิดสงครามโลกครั้งที่สอง วงการภาพยนตร์ต้องหยุดฉาย หยุดสร้าง เพราะวัตถุดิบคือฟิล์มไม่มีการส่งมาจากต่างประเทศ ทำให้บริษัทไทยฟิล์มเลิกกิจการสร้างภาพยนตร์ เปลี่ยนมาทำละครเวทีแทน ในนามอัศวินการละคร ยุคละครเวที พระองค์เจ้าภาณุพันธุ์ ได้นางเอกสุพรรณ บูรณะพิมพ์มารับบทนางเอกละครเจ้าน้ำตา เรียกคนดูได้เป็นอย่างดี นางร้ายเลยเหมาะกับหม่อมสุลาลีวัลย์ โดยใช้นามสกุลเดิมในวงการนามว่า สุลาลีวัลย์ สุวรรณทัต แสดงได้ดี จนทำให้คนดูออกอาการเกลียดนางร้ายอย่างป้าทองอย่างมาก โดยบทที่โด่งดังมากคือบท ป้าทอง ในละครเวทีเรื่องวนิดา จนหม่อมหลวงทรงสอางค์ ฑิฆัมพรได้ตั้งชื่อเล่นให้สุลาลีวัลย์ว่าป้าทอง ป้าทองมีชื่อเสียงในรุ่นเดียวกับ สุพรรณ บูรณะพิมพ์ และ ป้าหอม มาลี เวชประเสริฐ
ถึงแก่กรรม
ป้าทอง สุลาลีวัล สุวรรณทัต หรือ หม่อมสุลาลีวัล สุริยง ณ อยุธยา ถึงแก่กรรมเมื่อวันที่ 27 กันยายน 2535 สิริอายุ 72 ปี
อัฐิส่วนหนึ่งบรรจุอยู่ในวิหารน้อย สุสานหลวง วัดราชบพิธสถิตมหาสีมาราม ในฐานะสมาชิกแห่งราชสกุลสุริยง
สงครามขุนนางครั้งที่หนึ่ง
สงครามขุนนางครั้งที่หนึ่ง (First Barons' War) (ค.ศ. 1215 - ค.ศ. 1217) เป็นสงครามกลางเมืองที่เกิดขึ้นในราชอาณาจักรอังกฤษ ระหว่างกลุ่มขุนนางผู้ปฏิวัติที่นำโดยโรเบิร์ต ฟิทซวอลเตอร์ผู้ได้รับการสนับสนุนโดยกองทัพฝรั่งเศสภายใต้การนำของเจ้าชายหลุยส์ผู้ต่อมาเป็นพระมหากษัตริย์ฝรั่งเศสฝ่ายหนึ่ง และสมเด็จพระเจ้าจอห์นอีกฝ่ายหนึ่ง สงครามมีสาเหตุมาจากการที่พระเจ้าจอห์นไม่ทรงยอมรับและปฏิบัติตาม มหากฎบัตร ที่พระองค์เองทรงลงพระนามเมื่อวันที่ 15 กรกฎาคม ค.ศ. 1215 และจากความทะเยอทะยานของเจ้าชายหลุยส์ผู้พยายามยืดเยื้อสงครามให้นานออกไปหลังจากที่ขุนนางผู้ทำการปฏิวัติหลายคนได้หันกลับไปสร้างความสันติกับพระเจ้าจอห์นแล้ว
เกาะนิวฟันด์แลนด์
เกาะนิวฟันด์แลนด์ (เดิมเรียกว่า เทอร์ราโนวา มาจากภาษาละติน มีความหมายว่า ดินแดนใหม่) มีนักเดินทางชาวไอซ์แลนด์ เลฟ เอริกสัน เดินทางมาถึงเกาะเมื่อศตวรรษที่ 11 เรียกเกาะนี้ว่า "วินแลนด์" ต่อมาจอห์น แคบอต (โจวานนี กาโบโต) ได้เดินทางมาภายใต้การสัญญาการทำงานของสมเด็จพระเจ้าเฮนรีที่ 7 แห่งอังกฤษ โดยได้เดินทางออกจากเมืองบริสทอลในปี ค.ศ. 1497 อังกฤษได้ประกาศกรรมสิทธิ์เหนือดินแดนนี้อย่างเป็นทางการเมื่อวันที่ 5 สิงหาคม ค.ศ. 1583 โดยเซอร์ฮัมฟรีย์ กิลเบิร์ต
สงครามขุนนางครั้งที่หนึ่ง
ที่มา
สมเด็จพระเจ้าจอห์นทรงถูกบังคับในเดือนมิถุนายน ค.ศ. 1215 ให้ทรงลงพระนามใน "บทบัญญัติของบารอน" โดยกลุ่มขุนนางผู้มีอำนาจผู้ไม่อาจทนกับความขาดสมรรถภาพในการปกครองของพระเจ้าจอห์นต่อไปได้ ตราประจำพระองค์ได้รับการประทับติดเอกสารที่ทรงลงพระนามเมื่อวันที่ 15 กรกฎาคม ค.ศ. 1215 เพื่อเป็นการแลกเปลี่ยนกับการลงพระนามขุนนางก็ยอมสาบานความสวามิภักดิ์ต่อพระองค์เมื่อ 19 มิถุนายน ค.ศ. 1215 เอกสารอย่างเป็นทางการที่บันทึกข้อตกลงได้รับการเขียนขึ้นเมื่อวันที่ 15 กรกฎาคม ซึ่งคือ "มหากฎบัตร" ฉบับดั้งเดิม แต่ "กฎบัตรของแผ่นดิน" ฉบับนี้ไม่เป็นที่ต้องพระทัยของสมเด็จพระเจ้าจอห์น
เนื้อหาของ "มหากฎบัตร" ฉบับ ค.ศ. 1215 เป็นสิ่งที่ยากต่อการยอมรับโดยพระมหากษัตริย์ในยุคกลางนอกจากว่าจะทรงต้องการเป็นเพียงพระมหากษัตริย์แต่ในพระนาม ในบรรดาเนื้อหาก็มีมาตรา 61 ที่เป็น "ข้อเพื่อความปลอดภัย" ที่อนุญาตให้ขุนนางจำนวน 25 คนมีสิทธิในการคัดค้านพระราชประสงค์ของพระมหากษัตริย์ได้โดยใช้กำลัง ซึ่งเป็นกระบวนการทางกฎหมายในยุคกลางที่ใช้กันที่เรียกกันว่า "การยึดอำนาจ" (Distraint) ซึ่งเป็นกระบวนการที่ปฏิบัติใช้กันในสังคมศักดินากันเป็นปกติ แต่ไม่เคยนำมาใช้กับพระมหากษัตริย์ หลังจากการเจรจาต่อรองระหว่างทั้งสองฝ่ายระหว่างฤดูร้อนของปีเดียวกันที่เป็นไปอย่างครึ่งๆ กลางๆ สงครามก็อุบัติขึ้นระหว่างกลุ่มขุนนางที่เป็นปฏิปักษ์ต่อพระเจ้าจอห์นและผู้สนับสนุน
เกาะนิวฟันด์แลนด์
เกาะมีพื้นที่ 108,860 ตร.กม. (42,031 ตร.ไมล์) เป็นเกาะที่ใหญ่เป็นอันดับ 4 ของโลก เมืองหลวงของรัฐ เซนต์จอนส์ ตั้งอยู่ชายฝั่งตะวันออกเฉียงใต้ของเกาะ
ลักษณะภูมิประเทศส่วนใหญ่เป็นที่ราบสูง จุดสูงสุดอยู่ในภูเขาลองเรนจ์ สูง 814 ม. เกาะนี้มีรูปร่างคล้ายสามเหลี่ยม มีแหลมบอลด์อยู่ทางเหนือ แหลมเรซทางตะวันออกเฉียงใต้ และแหลมเรย์ทางตะวันตกเฉียงใต้ ชายฝั่งเว้าแหว่งมากโดยเฉพาะทางด้านตะวันออกและใต้ มีช่องแคบเบลล์ไอล์อยู่ระหว่างเกาะนี้กับผืนแผ่นดินใหญ่ มีเกาะจำนวนมากเรียงรายตามแนวชายฝั่ง เช่น เกาะเบลล์ไอล์ เกาะเกร เกาะเบลล์ และเกาะโฟโกทางตอนเหนือ หมู่เกาะแซง-ปีแยร์และมีเกอลงทางตอนใต้ (เป็นของฝรั่งเศส) แม่น้ำสายใหญ่สุดได้แก่ แม่น้ำเอกซ์ปลอยส์ แม่น้ำฮัมเบอร์ และแม่น้ำแกนเดอร์ ทะเลสาบที่สำคัญได้แก่ ทะเลสาบแกรนด์ ทะเลสาบเรดอินเดียนและทะเลสาบแกนเดอร์
วรรณวิภา ไม้สน
วรรณวิภา ไม้สน เป็นนักการเมืองชาวไทย ได้รับเลือกตั้งเป็นสมาชิกสภาผู้แทนราษฎรไทยแบบบัญชีรายชื่อครั้งแรก ในการเลือกตั้ง พ.ศ. 2562 สังกัดพรรคอนาคตใหม่ ต่อมาย้ายมาสังกัดพรรคก้าวไกล และนักการเมืองที่มีบทบาทในปีกแรงงานของพรรค
ประวัติ
วรรณวิภา ไม้สน เกิดเมื่อวันที่ 5 สิงหาคม พ.ศ. 2525 จบการศึกษาชั้นมัธยมจากโรงเรียนศรีนคร จังหวัดสุโขทัย จบชั้นประกาศนียบัตรวิชาชีพชั้นสูง (ปวส.) สาขาบริหารธุรกิจ จากวิทยาลัยเทคโนโลยีหนองเรือ ไทย-เยอรมัน จังหวัดขอนแก่น และจบปริญญาตรีจากคณะรัฐศาสตร์ วิทยาลัยนอร์ทเทิร์น จังหวัดตาก
การทำงาน
วรรณวิภา ไม้สน เคยทำงานเป็นพนักงานทั่วไปในอุตสาหกรรมสิ่งทอ เป็นระยะเวลากว่า 20 ปี และเคยเป็นกรรมการสหภาพแรงงานไทรอัมพ์อินเตอร์เนชั่นแนลแห่งประเทศไทย มีบทบาทในการขับเคลื่อนเรื่องสวัสดิการของแรงงาน
จนกระทั่งในปี 2561 เธอได้เข้าร่วมงานกับพรรคอนาคตใหม่ นำโดยธนาธร จึงรุ่งเรืองกิจเพราะต้องการขับเคลื่อนผลักดันเรื่องรัฐสวัสดิการและกฎหมายแรงงาน จนในที่สุดเธอได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ สังกัดพรรคอนาคตใหม่ ในลำดับที่ 3 ถัดจากหัวหน้าพรรคและเลขาธิการพรรค เป็นสมาชิกสภาผู้แทนราษฎรสมัยแรก และเป็นรองประธานกรรมาธิการสวัสดิการสังคม สภาผู้แทนราษฎรไทย ชุดที่ 25 เธอมีบทบาทในการอภิปรายในสภาผู้แทนราษฎรจนเป็นที่ชื่นชมทางสื่อมวลชน
สมาชิกสภาผู้แทนราษฎร
วรรณิภา ไม้สน ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
เอ็ม101 ฮาวอิตเซอร์
M101A1 Howitzer (เดิมเรียกว่า M2A1) เป็นปืนใหญ่ที่พัฒนาและใช้งานโดยสหรัฐอเมริกา มันเป็นปืนครกเบาสนามมาตรฐานของสหรัฐในสงครามโลกครั้งที่สอง เริ่มผลิตในปี 1941 ได้รับชื่อเสียงอย่างรวดเร็วในด้านความแม่นยำและการระเบิดอันทรงพลัง M101A1ยิงกระสุนกึ่งระเบิดแรงสูงขนาด 105 mm (HE) และมีพิสัย 11,270 ทำให้เหมาะสำหรับการสนับสนุนทหารบก
คุณสมบัติทั้งหมดของอาวุธเหล่านี้ พร้อมกับการผลิตอย่างแพร่หลาย นำไปสู่การนำไปใช้ในหลายประเทศหลังสงคราม ประเภทของกระสุนยังกลายเป็นมาตรฐานสำหรับรุ่นต่อๆ มาของต่างประเทศอีกด้วย
การพัฒนา
หลังสงครามโลกครั้งที่ 1 กรมสรรพาวุธทหารบกสหรัฐฯ ได้ศึกษาปืนครกขนาด 105 มม. ของเยอรมันที่ยึดมาได้หลายรุ่น และพัฒนาปืนครก M1920 ขนาด 105 มม. บน Carriage M1920 การออกแบบรถขนส่งแบบรางกล่อง (รถขนส่ง M1925E) และแบบทดสอบแบบแยกส่วนอีกสองแบบ (T1 และ T2) ก็ได้รับการพัฒนาเช่นกัน แต่การออกแบบทางแยกแบบเดิมพบว่าเหนือกว่าหลังการทดสอบ หลังจากได้รับการคัดเลือก ชิ้นส่วนดังกล่าวได้รับมาตรฐานในเดือนธันวาคม พ.ศ. 2470 เป็นปืนครก M1 ขนาด 105 มม. บนรถขนส่ง M1 กองทัพบกมีความตั้งใจที่จะแทนที่ปืนครกขนาด 75 มม. ทั้งหมดในกองทหารปืนใหญ่ภาคสนามและแบบไม่แบ่งหน่วยเป็นหน่วย 105 มม. แต่ขาดการจัดสรรขัดขวางแนวคิดนี้ และในที่สุดก็บังคับให้ต้องละทิ้งโดยสมบูรณ์ในปี 2472 แผนจำกัดที่พัฒนาขึ้นในปี พ.ศ.2468 จินตนาการถึงการจัดเตรียมทหารใหม่สามกอง แต่ในปี พ.ศ. 2476 มีการผลิต M1 Howitzer เพียง 14 กระบอกเท่านั้น
M1 รุ่นดัดแปลงถูกทดลองในปี พ.ศ.2475 ซึ่งใช้กระสุนกึ่งตายตัวแทนกระสุนบรรจุแยก เนื่องจากการพัฒนานี้ต้องใช้บล็อกก้นที่แตกต่างกัน ชิ้นส่วนใหม่จึงถูกกำหนดให้เป็นปืนครก M2 ขนาด 105 มม. บนรถม้า M1 ผลิตขึ้น 48 ชิ้นในปี 1939 รถม้า M1 รุ่นดั้งเดิมได้รับการออกแบบสำหรับการลากจูงโดยใช้ม้ามากกว่ารถบรรทุก และรถม้ารุ่นใหม่ T5 (M2) ได้รับการพัฒนาในปี 1939 และทำให้เป็นมาตรฐานในเดือนกุมภาพันธ์ 1940 วงแหวนก้นของปืนครก M2 ได้รับการแก้ไขในเดือนมีนาคม พ.ศ.2483 ก่อนเริ่มการผลิตขนาดใหญ่ โดยสร้างปืนครก M2A1 ขนาด 105 มม. บนรถขนส่ง M2
อาวุธนั้นหนักสำหรับลำกล้อง แต่เป็นเพราะปืนถูกออกแบบมาให้มีความทนทาน ดังนั้นลำกล้องปืนและรถม้าจึงสามารถใช้ประโยชน์ได้อย่างดีเยี่ยมและยังคงใช้งานได้โดยไม่สึกหรอ
ระบบกำหนดตำแหน่งปืนใหญ่ของกองทัพสหรัฐฯ มีการเปลี่ยนแปลงในปี 1962 โดยกำหนดให้ปืนใหญ่ M2A1 ของปืนครก M101A1 ใหม่ ปืนยังคงประจำการในสงครามเกาหลีและเวียดนาม แม้ว่าปืนครก M102 รุ่นเดียวกันจะมีบทบาทเหมือนกันในการต่อสู้ แต่ก็ไม่เคยเข้ามาแทนที่ M101A1 อย่างสมบูรณ์ เดี๋ยวนี้ M101A1 ได้ปลดประจำการแล้วโดยกองทัพสหรัฐฯ แม้ว่าจะยังคงให้บริการกับประเทศอื่นๆ อีกหลายประเทศก็ตาม เมื่อสิ้นสุดสงครามโลกครั้งที่สอง ปืนครกลากขนาด 105 มม. จำนวน 8,536 กระบอกได้ถูกสร้างขึ้น และการผลิตหลังสงครามยังคงดำเนินต่อโดย Rock Island Arsenal จนถึงปี 1953 ซึ่งสร้างเสร็จไปแล้ว 10,202 ครั้ง
ใช้งานโดยไม่ใช่สหรัฐ
กองกำลังแคนาดาใช้ M2A1 เป็น C2 Howitzer จนถึงปี 1997 เมื่อมีการดัดแปลงเพื่อยืดอายุการใช้งาน ตอนนี้ถูกกำหนดให้เป็น C3 การเปลี่ยนแปลงนี้รวมถึงลำกล้องปืนที่ยาวขึ้น เบรกปากกระบอกปืน ทางเดินเสริมแรง และการถอดแผ่นบังลมออก มันยังคงเป็นปืนครกขนาดเบามาตรฐานของหน่วยสำรองกองกำลังแคนาดา C3 ถูกใช้โดยหน่วยสำรองในอุทยานแห่งชาติกลาเซียร์ในบริติชโคลัมเบียเพื่อใช้ในการควบคุมหิมะถล่ม
ฝรั่งเศสและรัฐเวียดนามใช้ปืนครก M2A1 ในช่วงสงครามอินโดจีนครั้งที่หนึ่ง เช่นเดียวกับกองกำลังกองโจรเวียดมินห์ที่พวกเขาต่อสู้ด้วย ซึ่งได้รับอย่างน้อย 24 ลำจากสาธารณรัฐประชาชนจีน พร้อมกับชิ้นส่วนปืนใหญ่และครกของอเมริกาที่ยึดมาได้ก่อนหน้านี้ ที่ดำเนินการโดยกองกำลังชาตินิยมของจีน (กองทัพก๊กมินตั๋ง) และกองทหารสหรัฐที่ต่อสู้ในเกาหลี ปัจจุบัน ปืนครก M2A1 ที่ปรับปรุงแล้ว (ซึ่งบางคันถูกติดตั้งบนรถบรรทุกและใช้เป็นปืนใหญ่อัตตาจร) ยังคงถูกใช้งานโดยประชาชน กองทัพเวียดนาม (PAVN).
กองทัพฝรั่งเศสใช้ปืนครก M2 เรียกว่า HM2 ในสงครามแอลจีเรีย และระหว่างปฏิบัติการทาคอดในชาด ภายหลังฝรั่งเศสได้ส่งมอบกองปืนใหญ่ HM2 ให้กับกองทัพรวันดาในช่วงสงครามกลางเมืองรวันดาที่นำไปสู่การฆ่าล้างเผ่าพันธุ์รวันดา
การใช้งานในปัจจุบัน
นอกจากนี้ M101 ยังพบการใช้งานครั้งที่สองในสหรัฐอเมริกาในฐานะปืนควบคุมหิมะถล่ม ภายใต้การดูแลของ US Forest Service และความร่วมมือของ TACOM ของกองทัพสหรัฐฯ ในคณะกรรมการผู้ใช้ปืนใหญ่หิมะถล่มแห่งอเมริกาเหนือ (AAUNAC) M101 ถูกใช้โดยพื้นที่เล่นสกีหลายแห่งและหน่วยงานขนส่งของรัฐสำหรับงานควบคุมระยะไกล ภายใต้การกำหนดของ M2A2 กองพันที่ 2 กรมทหารปืนใหญ่ที่ 2 กองพลปืนใหญ่สนามที่ 428 ทำการแสดงความเคารพด้วยปืนใหญ่ 7 กระบอกพร้อมชื่อผู้รับเหรียญเกียรติยศ
ปืนครก M2/M101 จำนวนหนึ่งถูกใช้โดยสหพันธ์สาธารณรัฐสังคมนิยมยูโกสลาเวีย และโครเอเชียประมาณ 50 กระบอกเป็นมรดกตกทอดมาจากโครเอเชีย ซึ่ง 4 กระบอกยังคงใช้งานสำหรับการฝึกกับกองทัพโครเอเชีย
ปืนครก M2 ยังคงให้บริการอย่างจำกัดในเขตสำรองของกองทัพออสเตรเลีย แต่ถูกแทนที่ด้วยครกขนาด 81 มม. (3.2 นิ้ว) โดยเน้นที่การรักษาทักษะการยิงสนับสนุนทางอ้อม ในการประจำการ พวกเขาถูกแทนที่ด้วยปืนฮาเมล 105 มม. L119 และปืนครก M198 ขนาด 155 มม. (6.1 นิ้ว)
ปืนครก M101A1 จำนวน 2 กระบอกถูกใช้โดย Palmetto Battery ของ South Carolina Corps of Cadets ที่ The Citadel สำหรับการยิงระหว่างขบวนพาเหรด อย่างเป็นทางการ ปืนเหล่านี้ยังคงเป็นทรัพย์สินของกองทัพสหรัฐฯ
ปืนครก M101 หลายกระบอกยังคงใช้งานอยู่กับกองทัพฟิลิปปินส์ และมักใช้ในการต่อสู้กับกลุ่มกบฏในลูซอน วิซายัส และมินดาเนา มันยังถูกใช้ในการยิงต่อสู้กับกลุ่มติดอาวุธอิสลามระหว่างยุทธการที่มาราวี
กระสุนที่หาได้
thumb|[[ซีเอช-21ซี ชอว์นี กำลังขนส่ง M101 Howitzer ขนาด 105 มม.
]]
ชัชชัย สุขขาวดี
ชัชชัย สุขขาวดี หรือที่รู้จักกันดีในชื่อของ หรั่ง ร็อคเคสตร้า อดีตนักร้องนำ วงดนตรีร็อก ร็อคเคสตร้า ปัจจุบันเป็นนักร้องเดี่ยว มีความสามารถพิเศษวิธีการร้องมีระดับของบันไดเสียงที่กว้าง เป็นเอกลักษณ์เฉพาะตัว เรียกตามประสาชาวร็อคว่า แหบหลบใน
ประวัติ
ชัชชัย สุขขาวดี เป็นชาวสุราษฎร์ธานี สนใจดนตรีมาตั้งแต่อายุเจ็ดขวบ เมื่ออายุ 13 ปี ได้เข้าศึกษาที่โรงเรียนดุริยางค์ทหารเรือ เล่นกลอง ทรัมเปต เฟรนช์ฮอร์น และ คีย์บอร์ด และเรียบเรียงเสียงประสาน จากนั้นบรรจุในตำแหน่งนักร้องประจำวง ซิมโฟนี ออเคสตรา ราชนาวี ของกองทัพเรือไทย
การก่อตั้งวง M7
ในช่วงสงครามเวียดนาม ชัชชัย สุขขาวดี ร่วมกับเพื่อนๆ นักดนตรีอาชีพ เล่นดนตรีตามค่ายทหารอเมริกัน และคลับต่างๆ เข้าเป็นสมาชิกตำแหน่งทรัมเปตของวง M7 ซึ่งมี สุนทร สุจริตฉันท์ (ต่อมาเป็นนักร้องนำวง รอยัล สไปรทส์) เป็นนักร้องนำ เป็นวงดนตรีในแนวโซล
ลาออกจากวง M7 ; และตั้งวงร็อคเคสตร้า
หรั่ง ลาออกจากวง M7 และตั้งวง ร็อคเคสตร้า เล่นดนตรีแนวป็อป-ร็อก ร่วมกับภาสกร หุตะวนิช ธรรมนูญ หะยีสา และฟาโรห์ ตอยยีบี เล่นเพลงของวง ควีน ดิ อลัน พาร์สันส์ โปรเจกต์ และ Styx เล่นประจำอยู่ที่กรุงเทพ ต่อมาย้ายไปเล่นที่หาดใหญ่ และได้บันทึกเสียงอัลบั้มแรกกับค่ายนิธิทัศน์ ชื่อ Medley Tophits เมื่อ พ.ศ. 2525 นำเพลงสากลของศิลปินต่างประเทศมาเล่นใหม่แบบเมดเลย์
ต่อมา ทางวงเลิกเล่นดนตรีประจำตามคลับ หันมาทำงานบันทึกเสียง ออกผลงานชุดที่สอง ชื่อ เทคโนโลยี กับ นิธิทัศน์ และออนป้า เมื่อ พ.ศ. 2527 นักดนตรีที่ร่วมงานในตอนนี้ประกอบด้วย
อัลบั้ม เทคโนโลยี ประสบความสำเร็จสูงสุด เนื่องจากแนวดนตรี เทคนิคการเล่นดนตรีและการนำเสนอ ฉีกแนวไปจากผลงานของศิลปินอื่นๆ ในขณะนั้น ทำให้ผลงานชุดนี้ค่อนข้างโดดเด่น และได้รับความนิยม  ผลงานเพลงในอัลบั้มนี้ ทุกเพลงมีชื่อพยางเดียว หรือคำเดียวทั้งหมด  ได้แก่ เทคโนโลยี, โลง, เงา, คิด, เพลง, หวย, กรรม, มนุษย์, อดีต, รัก และ เหงา
วงร็อคเคสตรา มีผลงานออกมาอีกสี่ชุด คือเพลงสากลชุด Special One ชุด วิทยาศาสตร์ ชุด เปลี่ยนทุกวัน และชุดสุดท้าย เที่ยวเมืองไทย ซึ่งเปลี่ยนแนวดนตรีและไม่ประสบความสำเร็จ จากนั้นจึงแยกย้ายกันไปทำงานอิสระ
ในปี พ.ศ. 2547 หรั่ง ร็อคเคสตร้า ออกอัลบั้มพิเศษ ไกล...กังวล ร่วมกับวงซิมโฟนี ออเคสตรา ราชนาวี และเพื่อนนักดนตรีรับเชิญ อัญเชิญเพลงพระราชนิพนธ์มาเรียบเรียงใหม่หลายเพลง และมีเพลงปลุกใจให้รักชาติ  อัลบั้มชุดนี้ไม่ได้วางจำหน่าย สามารถรับได้ฟรีที่ศูนย์การศึกษาพิเศษ ทุกจังหวัด โดยสามารถบริจาคเงินเพื่อนำรายได้มอบให้กับมูลนิธิสากลเพื่อคนพิการ ไปสนับสนุนเด็กพิการไทยให้ได้รับโอกาสทางสังคม
ชีวิตส่วนตัว
ด้านชีวิตส่วนตัว แต่งงานแล้ว มีบุตรสาว 1 คน ชื่อ เมทัล สุขขาว หรือ เมทัล ภรรยาของ โดม ปกรณ์ ลัม
ธุรกิจส่วนตัว
หรั่ง ร็อคเคสตร้า เคยเปิดร้านอาหารที่อำเภอหัวหิน จังหวัดประจวบคีรีขันธ์ แต่เลิกกิจการไปแล้ว เนื่องจากร้านอาหารถูกไฟไหม้เสียหายทั้งหมด เมื่อปี พ.ศ. 2549 ปัจจุบันทำเปิดโรงเรียนสอนดนตรี Rockestra school of music
เคลื่อนไหวทางการเมือง
ในคืนวันที่ 29 พฤษภาคม พ.ศ. 2551 ขณะที่พันธมิตรประชาชนเพื่อประชาธิปไตยปักหลักชุมนุมที่หน้าทำเนียบรัฐบาลบริเวณสะพานมัฆวานรังสรรค์ หรั่ง ร็อคเคสตร้าได้ขึ้นเวทีแสดงดนตรี โดยได้ร้องเพลง 3 เพลง คือ รักเธอประเทศไทย, ประชาชนอย่าทิ้งประเทศชาติ และได้ขึ้นร้องเพลงอีกในคืนวันที่ 30 พฤษภาคม และ 1 มิถุนายน และต่อมาอีกหลายต่อหลายครั้ง รวมถึงการชุมนุมของกปปส. (คณะกรรมการประชาชนเพื่อการเปลี่ยนแปลงการปกครองในระบอบประชาธิปไตยให้สมบูรณ์อันมีพระมหากษัตริย์ทรงเป็นประมุข) ด้วย
อายะตุดดัยน์
อายะตุดดัยน์ (آيَة ٱلدَّيْن) เป็นโองการที่ 282 ของซูเราะฮ์อัลบะเกาะเราะฮ์ โดยเป็นโดงการที่ยาวที่สุดในซูเราะฮ์ที่ยาวที่สุดในอัลกุรอาน ซึ่งมีการอธิบายถึงแนวคิดเกี่ยวกับการกู้ยืม
ข้อความและการถอดอักษร
282 Yā’ayyuha l-ladhīna ’āmanū ’idhā tadāyantum bidaynin ’ilā ’ajali m-musamman faktubūh(u), walyaktu b-baynanakum kātibum bil‘adl(i), walā ya’ba kātibun ’an y-yaktuba kamā ‘allamahu l-lāh(u), falyaktub walyumlili l-ladhī ‘alayhi l-ḥaqqu walyattaqi l-lāha rabbahū walā yabkhs minhu shay’ā, fa’in kāna l-ladhī ‘alayhi l-ḥaqqu safīhan ’aw ḍa‘ifan ’aw lā yastaṭī‘u ’an y-yumilla huwa falyumlil waliyyuhū bil‘adl(i), wastashhidū shahīdayni mi r-rijālikum, fa’i l-lam yakūnā rajulayni farajulun w-wamra’atāni mimman tarḍawna mina sh-shuhadā’i ’an taḍilla ’iḥdāhumā fatudhakkira ’iḥdāhumā l-’ukhrā, walā ya’ba sh-shuhadā’u ’idhā mā du‘ū, walā tas’amū ’an taktubūhu ṣaghīran ’aw kabīran ’ilā ajalih(ī), dhālikum ’aqsaṭu ‘inda l-lāhi wa’aqwamu lishshahādati wa’adnā ’allā tartābū, ’illā ’an takūna tijāratan ḥāḍiratan tudīrūnahā baynakum falaysa ‘alaykum junāḥun ’allā taktubūhā, wa’ashhidū ’idhā tabāy‘tum, walā yuḍārra kātibun walā shahīdun, wa’in taf‘alū fa’innahū fusūqun bikum, wattaqu l-lāh(a), wayu‘allimukumu l-lāh(u), wallāhu bikulli shay’in ‘alīm(un)
281 Yā’ayyuha l-ladhīna manū ’idhā tadāyantum biday lā ’ajali m-musamman faktubūh(u), walyaktu b-baynanakum kātibum bil‘adl(i), walā yba kāti y-yaktuba kamā ‘allamahu l-lāh(u), falyaktub walyumlili l-ladhī ‘alayhi l-ḥaqqu walyattaqi l-lāha rabbahū walā yabkhs minhu sha, fa’in kāna l-ladhī ‘alayhi l-ḥaqqu safīw ḍa‘iw lā yastaṭī‘u ’an y-yumilla huwa falyumlil waliyyuhū bil‘adl(i), wastashhidū shahīdayni mi r-rijālikum, fa’i l-lam yakūnā rajulayni farajulun w-wamra’atāni mimman tarḍawna mina sh-shuhadā’i n taḍilla ’iḥhumā fatudhakki ’iḥhuma khrā, walā yba sh-shuhadā’u dhā mā du‘ū, walā tas’amū ’an taktubūhu ṣaghīw kabīlā ajalih(ī), dhāliku ’aqsaṭu ‘inda l-lāhi wa’aqwamu lishshahādati wa’adn ’allā tartābū, ’illā ’an takūna tijāra ḥāḍi tudīūnahā baynakum falaysa ‘alaykum junāllā taktubūhā, wa’ashhidū ’idhā tabāy‘tum, walā yuḍārra kātibun walā shahīdun, wa’in taf‘alū fa’innahū fusūqun bikum, wattaqu l-lāh(a), wayu‘allimukumu l-lāh(u), wallāhu bikulli sha ‘alīm(un)
ความหมาย
บรรดาผู้ศรัทธาทั้งหลาย! เมื่อพวกเจ้าต่างมีหนี้สินกันจะด้วยหนี้สินใด ๆ ก็ตาม จนกว่าจะถึงกำหนดเวลา (ใช้หนี้) ที่ถูกระบุไว้แล้ว ก็จงบันทึกหนี้สินนั้นเสีย และผู้เขียนก็จงบันทึกระหว่างพวกเจ้าด้วยความเที่ยงธรรม และผู้เขียนคนหนึ่งคนใดก็จงอย่าปฏิเสธที่จะบันทึก ดังที่อัลลอฮฺได้ทรงสอนเขา ดังนั้นเขาจงบันทึกเถิด และจงให้ผู้ที่มีสิทธิเหนือเขา (ลูกหนี้) บอกให้บันทึกและเขาจงยำเกรงอัลลอฮฺผู้เป็นพระเจ้าของเขา และจงอย่าให้บกพร่องแต่อย่างใดจากสิทธินั้น และถ้าผู้มีสิทธิเหนือเขา (ลูกหนี้) เป็นคนโง่ หรือเป็นผู้อ่อนแอหรือไม่สามารถจะบอกให้บันทึกได้ ก็จงให้ผู้ปกครองของเขาบอกด้วยความเที่ยงธรรม และพวกเจ้าจงให้มีพยานขึ้นสองนายจากบรรดาผู้ชายในหมู่พวกเจ้า แต่ถ้ามิปรากฏว่า พยานทั้งสองนั้นเป็นชายก็ให้มีผู้ชายหนึ่งกับผู้หญิงสองคน จากผู้ที่พวกเจ้าพึงใจในหมู่พยานทั้งหลาย เพื่อว่าหญิงใดในสองคนนั้นหลงไป คนหนึ่งในสองคนนั้นก็จะได้เตือนอีกคนหนึ่ง และบรรดาพยานนั้นก็จงอย่าได้ปฏิเสธ เมื่อพวกเขาถูกเรียกร้อง และพวกเจ้าจงอย่าเบื่อหน่ายที่จะบันทึกหนี้สินนั้นไม่ว่าน้อยหรือมากก็ตาม จนกว่าจะถึงกำหนดเวลาของมัน นั่นแหละคือสิ่งที่ยุติธรรมยิ่งกว่า ณ ที่อัลลอฮฺ และเที่ยงตรงยิ่งกว่าสำหรับเป็นหลักฐานยืนยัน และเป็นสิ่งใกล้ยิ่งกว่าที่พวกเจ้าจะไม่สงสัย นอกจากว่ามันเป็นสินค้าที่ปรากฏอยู่ต่อหน้า ซึ่งพวกเจ้าหมุนเวียนมัน (ซื้อขายแลกเปลี่ยน) ระหว่างพวกเจ้าก็ไม่มีโทษอันใดแก่พวกเจ้าที่พวกเจ้าจะไม่บันทึกมัน และพวกเจ้าจงให้มีพยานขึ้น เมื่อพวกเจ้าต่างซื้อขายกัน และผู้เขียนก็จงอย่าก่อให้เกิดความเดือดร้อนขึ้น และผู้เป็นพยานด้วย และหากว่าพวกเจ้ากระทำ แน่นอนมันก็เป็นการฝ่าฝืนเนื่องด้วยพวกเจ้า และพวกเจ้าจงพึงยำเกรงอัลลอฮฺเถิด และอัลลอฮฺนั้นทรงให้ความรู้แก่พวกเจ้าอยู่ และอัลลอฮฺนั้นทรงรอบรู้ในทุกสิ่งทุกอย่าง
จ่างซุน อู๋จี้
จ่างซุน อู๋จี้ (, 594 – 659) นามปากกาว่า ฟู่จี ตำแหน่งเมื่อสิ้นชีวิตเป็น เจ้ากง  เป็นขุนนางจีนซึ่งดำรงตำแหน่ง อัครมหาเสนาบดี ในสมัยต้น ราชวงศ์ถัง เป็นพระเชษฐา (พี่ชาย) ของ จักรพรรดินีจางซุน จักรพรรดินีใน จักรพรรดิถังไท่จง จักรพรรดิองค์ที่ 2 และพระมาตุลา (ลุง) ของ จักรพรรดิถังเกาจง จักรพรรดิองค์ที่ 3
ซึ่งจ่างซุน อู๋จี้ผู้นี้เป็นทั้งที่ปรึกษาและพระสหายของจักรพรรดิไท่จงตั้งแต่ก่อนสถาปนาราชวงศ์ถังครั้งยังเป็น หลี่ซื่อหมิน รวมถึงเมื่อสถาปนาราชวงศ์ถังแล้วและองค์ชายหลี่ซื่อหมินได้เป็นฉินอ๋องและเขาอาจจะเป็นพ่อสื่อให้กับจักรพรรดิไท่จงได้พบรักกับแม่นางจางซุนน้องสาวของเขา
ในเหตุการณ์ที่เรียกว่า เหตุการณ์ที่ประตูเสฺวียนอู่ เมื่อ พ.ศ. 1169 อันตรงกับช่วงปลายรัชสมัย จักรพรรดิถังเกาจู่ ปฐมจักรพรรดิแห่งราชวงศ์ถังเขามีส่วนช่วยให้องค์ชายหลี่ซื่อหมินพระราชโอรสองค์รองมีชัยชนะเหนือองค์ชาย หลี่เจี้ยนเฉิง องค์รัชทายาทและองค์ชาย หลี่หยวนจี๋ พระเชษฐาและพระอนุชาร่วมพระมารดาเดียวกับองค์ชายหลี่ซื่อหมินและจากเหตุการณ์ครั้งนี้ทำให้องค์ชายหลี่ซื่อหมินได้เป็นรัชทายาทส่วนจ่างซุน อู๋จี้ได้รับการปูนบำเหน็จอย่างสูงโดยได้ดำรงตำแหน่งเป็นอัครมหาเสนาบดี
ในช่วงปลายรัชสมัยจักรพรรดิไท่จงเขาได้กราบทูลเสนอพระนามขององค์ชาย หลี่จื้อ พระราชโอรสองค์เล็กซึ่งต่อมาคือ จักรพรรดิถังเกาจง ให้ขึ้นเป็นรัชทายาทแทนองค์ชาย หลี่ไท่ พระราชโอรสองค์รองที่มีจิตใจโหดเหี้ยมทำให้เขามีอำนาจอย่างสูงในราชสำนักรวมถึงได้กลับมาเป็นอัครมหาเสนาบดีอีกสมัยหนึ่งแต่เพราะไปขัดราชโองการของจักรพรรดิเกาจงเรื่องการปลด จักรพรรดินีหวัง ออกจากตำแหน่งทำให้ พระสนมอู่ พระสนมเอกในจักรพรรดิเกาจงซึ่งกำลังก้าวขึ้นมามีอำนาจในราชสำนักขณะนั้นได้ใช้โอกาสนี้จัดการกับจ่างซุน อู๋จี้โดยให้ขุนนางคนสนิทที่สนับสนุนพระนางคือ ซู่จิงจง ป้ายความผิดให้กับจ่างซุน อู๋จี้ว่าจะก่อกบฏพร้อมกับขุนนางอีก 3-4 คนทำให้เขาถูกเนรเทศไปอยู่ชายแดนแต่ก็ถูกบังคับให้ดื่มยาพิษจนเสียชีวิตระหว่างถูกเนรเทศเมื่อ พ.ศ. 1202
คาเบียร์ เอร์นันเดซ
คาเบียร์ เอร์นันเดซ (Javier Hernandez) อาจหมายถึง
สภาผู้แทนราษฎรไทย ชุดที่ 7
สมาชิกสภาผู้แทนราษฎรไทย ชุดที่ 7 (26 กุมภาพันธ์ พ.ศ. 2495 - 25 กุมภาพันธ์ พ.ศ. 2500) เป็นสมาชิกสภาผู้แทนราษฎรของประเทศไทย มีจำนวนสมาชิกทั้งสิ้น 246 คน โดยมาจากการเลือกตั้งแบบประเภทที่ 1 ซึ่งแบ่งเขตทั้งหมด 123 คน และแบบประเภทที่ 2 ซึ่งเป็นการแต่งตั้ง 123 คน จากการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2495
การเลือกตั้งครั้งนี้เป็นการเลือกตั้งทางตรง แบบรวมเขต ถือเกณฑ์ราษฎร 150,000 คน ต่อผู้แทนราษฎร 1 คน ได้สมาชิกสภาผู้แทนราษฎร จำนวน 123 คน
สมาชิกภาพของสมาชิกสภาผู้แทนราษฎรชุดนี้ สิ้นสุดตามวาระ เนื่องจากสมาชิกประเภทที่ 1 สิ้นสุดสมาชิกภาพ
ประเภทที่ 1
มีรายนามดังนี้
ประเภทที่ 2
แต่งตั้ง เมื่อวันที่ 30 พฤศจิกายน พ.ศ. 2494
ผู้ดำรงตำแหน่ง
ประธานสภาผู้แทนราษฎร พลเอกพระประจนปัจจนึก
รองประธานสภาผู้แทนราษฎร คนที่หนึ่ง พระราชธรรมนิเทศ (เพียร ไตติลานนท์) (ออกจากตำแหน่ง พ.ศ. 2498) ขุนคงฤทธิศึกษากร (ปาน คงฤทธิ์ศึกษากร) ดำรงตำแหน่งแทน
รองประธานสภาผู้แทนราษฎร คนที่สอง  พลตรีพระยาอนุภาพไตรภพ  (ออกจากตำแหน่ง พ.ศ. 2496) ขุนคงฤทธิศึกษากร (ปาน คงฤทธิ์ศึกษากร) ดำรงตำแหน่งแทน (ออกจากตำแหน่ง พ.ศ. 2498) ขุนวิวรณ์สุขวิทยา ดำรงตำแหน่งแทน (ออกจากตำแหน่ง พ.ศ. 2498)
ไบรอัน โคเวน
ไบรอัน โคเวน (Brian Cowen) (เกิด 10 มกราคม พ.ศ. 2503) เป็นอดีตนายกรัฐมนตรีแห่งสาธารณรัฐไอร์แลนด์ ได้รับตำแหน่งตั้งแต่ 7 พฤษภาคม พ.ศ. 2551 จนถึง 9 มีนาคม พ.ศ. 2554 นอกจากนี้เขายังเป็นรัฐมนตรีกระทรวงต่างประเทศของไอร์แลนด์หลังจากรัฐมนตรีคนก่อนลาออก
เมื่อวันที่ 22 มกราคม พ.ศ. 2554 โคเวนประกาศลาออกจากตำแหน่งหัวหน้าพรรค ฟิอันนา เฟล ซึ่งเป็นพรรครัฐบาล แต่จะยังทำหน้าที่นายกรัฐมนตรีต่อไปจนกว่าการเลือกตั้งทั่วไปครั้งใหม่จะเริ่มต้นในวันที่ 11 มีนาคม พ.ศ. 2554 ซึ่งถือเป็นครั้งแรกในประวัติศาสตร์การเมืองของไอร์แลนด์ที่นายกรัฐมนตรีไม่ได้ครองตำแหน่งผู้นำพรรครัฐบาล โดยการตัดสินใจของเขามีขึ้นภายหลังเผชิญวิกฤตการเมืองและความขัดแย้งในพรรคร่วมรัฐบาลมานานนับสัปดาห์ ขณะที่เขารอดพ้นการลงมติรับรองภาวะผู้นำแต่จำต้องลาออกจากตำแหน่งหัวหน้าพรรค หลังถูกกดดันเนื่องจากความล้มเหลวในการปรับคณะรัฐมนตรี
เบเบ้
เบเบ้ อาจหมายถึง
แม่น้ำกัวดัลกิบีร์
แม่น้ำกัวดัลกิบีร์ (Guadalquivir) เป็นแม่น้ำที่ยาวที่สุดของแคว้นอันดาลูซิอา ทางภาคใต้ของประเทศสเปน ชื่อแม่น้ำมาจากภาษาอาหรับว่า "อัลวาดีลกะบีร" (al-wādī l-kabīr; اَلْوَادِي الْكَبِيرْ) ซึ่งหมายถึง "แม่น้ำใหญ่" แม่น้ำสายนี้เคยมีชื่อเรียกว่า เบติส (Betis) หรือ ไบติส (Baetis) ตั้งแต่สมัยก่อนโรมันจนกระทั่งถึงสมัยอัลอันดะลุส (ช่วงที่ชาวมุสลิมปกครองสเปน) มณฑลในคาบสมุทรไอบีเรียของจักรวรรดิโรมันที่แม่น้ำสายนี้ไหลผ่านนั้นจึงมีชื่อว่า ฮิสปาเนียไบตีกา
แม่น้ำกัวดัลกิบีร์มีความยาว 657 กิโลเมตร มีพื้นที่ลุ่มน้ำมระมาณ 58,000 กิโลเมตร เริ่มต้นที่กัญญาดาเดลัสฟูเอนเตสในทิวเขากาซอร์ลา ผ่านเมืองกอร์โดบาและเมืองเซบิยา และสิ้นสุดที่หมู่บ้านทำประมงชื่อโบนันซา ในเมืองซันลูการ์เดบาร์ราเมดา โดยไหลลงสู่อ่าวกาดิซ (ส่วนหนึ่งของมหาสมุทรแอตแลนติก) พื้นที่ต่ำและชื้นแฉะบริเวณปากน้ำนั้นมีชื่อเรียกว่า "ลัสมาริสมัส" (Las Marismas) มีพื้นที่ติดต่อกับอุทยานแห่งชาติดอญญานา (Doñana National Park)
แม่น้ำกัวดัลกิบีร์เป็นหนึ่งในแม่น้ำขนาดใหญ่ไม่กี่สายของประเทศที่ใช้เดินเรือได้ ซึ่งปัจจุบันสามารถเดินเรือเข้าไปได้ถึงเมืองเซบิยา แต่ในสมัยโรมันนั้น เรือสามารถแล่นลึกเข้าไปถึงเมืองกอร์โดบา กล่าวกันว่าเมืองโบราณเมืองหนึ่งในประวัติศาสตร์สเปนที่ชื่อตาร์เตสโซส (Tartessos) ตั้งอยู่บริเวณปากแม่น้ำสายนี้ แต่ก็ยังไม่พบร่องรอย
โรงพยาบาลมหาวิทยาลัยเทคโนโลยีสุรนารี
โรงพยาบาลมหาวิทยาลัยเทคโนโลยีสุรนารี (Suranaree University of Technology Hospital) เป็นหน่วยงานในสังกัดสำนักวิชาแพทยศาสตร์ มหาวิทยาลัยเทคโนโลยีสุรนารี เพื่อรักษานักศึกษา บุคลากร คณาจารย์ในมหาวิทยาลัย และประชาชนทั่วไป และเพื่อผลิตบุคลากรทางการแพทย์ ได้เปลี่ยนชื่อจาก "ศูนย์ปฏิบัติการทางการแพทย์และสาธารณสุข" มาเป็น โรงพยาบาลมหาวิทยาลัยเทคโนโลยีสุรนารี เมื่อเดือนสิงหาคม 2557
ประวัติ
ในอดีตภาคตะวันออกเฉียงเหนือมีโรงพยาบาลมหาวิทยาลัยเพียงแห่งเดียวเท่านั้น คือ โรงพยาบาลศรีนครินทร์ มหาวิทยาลัยขอนแก่น จึงมีการผลักดันการจัดตั้งโรงพยาบาลมหาวิทยาลัยเทคโนโลยีสุรนารีขึ้น เป็นแห่งที่ 2 ของภูมิภาค โดยได้รับอนุมัติจากคณะรัฐมนตรี เมื่อปี พ.ศ. 2538 จัดตั้งสำนักวิชาแพทยศาสตร์ มีวงเงินในการดำเนินการ 4,000 ล้านบาท แต่เกิดวิกฤตเศรษฐกิจปี 2540 จึงชลอโครงการไป ต่อมามีการดำเนินการต่อ และเปิดบริการส่วนแรกคือ อาคารศูนย์วิจัย/ศูนย์บริการทางการแพทย์ เมื่อวันที่ 2 กรกฎาคม 2553 และดำเนินการสร้างต่อไปเรื่อยจนเสร็จทุกเฟส
เฟส 1 คือ การก่อสร้างอาคารรักษาผู้ป่วย เป็นศูนย์ปฏิบัติการทางการแพทย์ 24 ชั่วโมง เปิดรับผู้ป่วยนอก รักษาโรคทั่วไป แพทย์เฉพาะทาง วันละ 3 ชั่วโมง อาคารรังสีวินิฉัย ทันตกรรม ผ่าตัด และอาคารผู้ป่วยใน 120 เตียง ซึ่งได้เปิดให้บริการแล้วบางส่วน
เฟส 2 คือ การก่อสร้างอาคารรองรับคนไข้ได้ประมาณ 200-300 เตียง อาคารศูนย์ความเป็นเลิศทางการแพทย์ มีห้องผ่าตัดขนาดเล็ก มีแพทย์ผู้เชี่ยวชาญให้บริการได้เต็มวัน
เฟส 3 คือ บริการเต็มรูปแบบ เช่น การผ่าตัด การเปลี่ยนไขกระดูก ปลูกไต ฯลฯ รองรับคนไข้ได้กว่า 500 เตียง
กฤษฎีกาสันติภาพ
กฤษฎีกาสันติภาพ (Декре́т о ми́ре) เป็นกฤษฎีกาฉบับแรกของอำนาจโซเวียต เขียนโดยวลาดีมีร์ เลนิน กฤษฎีกาผ่านร่างในสมัยประชุมครั้งที่ 2 ของสภาผู้แทนโซเวียตแห่งแรงงานและทหารมวลรัสเซีย ในวันที่ 8 พฤศจิกายน 1917 ภายหลังจากความสำเร็จของการปฏิวัติเดือนตุลาคม กฤษฎีกาถูกตีพิมพ์ลงในหนังสือพิมพ์ อีซเวียซ์เตีย ในวันที่ 9 พฤศจิกายน 1917 เนื้อหาของกฤษฎีกาเสนอให้รัสเซียถอนจากสงครามโลกครั้งที่หนึ่งในทันที กฤษฎีกาได้ดำเนินการในที่สุดผ่านสนธิสัญญาเบรสต์-ลิตอฟสค์ หลักการสิบสี่ข้ออันโด่งดังของวูดโรว์ วิลสัน เมื่อเดือนมกราคม 1918 ส่วนใหญ่ตอบสนองต่อกฤษฎีกานี้
สาธารณรัฐเซนารีกา
สาธารณรัฐเซนารีกา (Repubblica di Senarica) เป็นอดีตนครรัฐอิสระขนาดเล็กแห่งหนึ่งของยุโรป มีเอกราชช่วงปี ค.ศ. 1343 ถึง ค.ศ. 1775 ถือเป็นจุลรัฐในหุบเขาที่อยู่มารอดยาวนาน ก่อนถูกพระเจ้าแฟร์ดีนันโดที่ 4 แห่งซิซิลีทั้งสอง ทรงเข้ายึดครอง
ปัจจุบันพื้นที่ของสาธารณรัฐเซนารีกาเป็นส่วนหนึ่งของเมืองโกรญาเลโต (Crognaleto) จังหวัดเตราโม แคว้นอาบรุซโซ ประเทศอิตาลี
ประวัติ
สาธารณรัฐเซนารีกาก่อตั้งขึ้นเมื่อวันที่ 11 มิถุนายน 1343 เมื่อสมเด็จพระราชินีนาถโจวันนาที่ 1 แห่งเนเปิล (Giovanna I di Napoli) ทรงยินยอมให้อิสรภาพแก่ราษฎรและกองกำลังกบฏแห่งมิลานภายใต้การควบคุมของลอร์ดลูกีโน วิสกอนตี (Luchino Visconti) ญาติของอัมโบรโจ วิสกอนตี (Ambrogio Visconti)
และจากความประทับใจในความมีสง่าราศีของดอเจ (Doge) แห่งสาธารณรัฐเวนิส รัฐบาลเซนารีกาจึงได้มีการใช้ระบอบการปกครองประเทศแบบรัฐบาลสาธารณรัฐ โดยจะมีการเลือกตั้งดอเจเป็นผู้นำแห่งรัฐ ส่วนใหญ่ดอเจมักมาจากตระกูลชีชินเตาะ (Cicintò) ซึ่งมีถึง 15 คน นอกนั้นมาจากตระกูลอื่น ๆ เช่น เกียนโตเน (Ciantone) เดลลา วัลเล (Della Valle) เชชกาเรลลี (Ceccarelli) กันตุ (Cantù) แฟร์รีนี (Ferrini) และดาเลสโซ เอ ลาตีนี (D'Alessio e Latini) นอกจากดอเจยังมีสมาชิกวุฒิสภามีเลขานุการในการปกครอง มีกองกำลังทหารขนาดน้อยในการปกป้องชนชั้นปกครอง นอกนั้นคอยสังเกตการณ์ชายแดน
สาธารณรัฐนี้ถือว่าทุกคนมีเกียรติและไม่ต้องจ่ายภาษี ประเทศมีพื้นที่เพียง 0.041 ตารางกิโลเมตร มีชุมชนขนาดเล็กและโอบล้อมด้วยป่าเขา และตั้งอยู่ในวงล้อมของราชอาณาจักรเนเปิลส์
ตราประจำประเทศคือรูปสิงโตกับงูสีเงิน เบื้องหลังเป็นรูปโล่สีดำ มักปรากฏอยู่บนธงปีกนก (Gonfalon) ปัจจุบันยังพบเห็นตามโบสถ์ในเซนารีกา
ในสมัยแบร์นาดีโน ชีชินเตาะที่ 1 (Bernardino Cicintò I) ปกครองเซนารีกา พระเจ้าแฟร์ดีนันโดที่ 4 แห่งซิซิลีทั้งสอง (Ferdinando I delle Due Sicilie) ไม่ทรงปรารถนาจะให้ดินแดนนี้ดำรงอยู่เพื่อให้ผู้อาศัยนั้นเลี่ยงภาษี และส่งขุนนางเข้ายึดครองเมื่อวันที่ 15 กรกฎาคม 1775 อันเป็นที่สิ้นสุดความเป็นเอกราชของเซนารีกามาแต่นั้น
โซยุซ เอ็มเอส-03
โซยุซ เอ็มเอส-03 เป็นโครงการอวกาศโซยุซที่เริ่มต้นขึ้นเมื่อวันที่ 17 พฤศจิกายน พ.ศ. 2559 โดยเป็นการส่งนักบินอวกาศ 3 คนจากโครงการเอ็กแพรนดิชัน 50 เอ็มเอส-02 เป็นโครงการอวกาศโซยุซครั้งที่ 132 ประกอบไปด้วยผู้บัญชาการชาวรัสเซีย และวิศวกรชาวผรั่งเศส และชาวอเมริกา
ภารกิจ
โซยุซ เอ็มเอส-03 ได้เชื่อมต่อกับสถานีอวกาศนานาชาติเมื่อวันที่ 19 พฤศจิกายน พ.ศ. 2560
เมื่อวันที่ 2 มิถุนายน พ.ศ. 2560 จรวดโซยุซได้ปลดจากสถานีอวกาศนานาชาติ โดยได้ส่งนักบินอวกาศกลับมาสู่โลก ใช้ระยะอยู่บนอวกาศ 196 วัน ส่วนเพกกี เอ. วิทสั ได้อยู่ต่อในสถานีอวกาศนานาชาติ กลับมาในภารกิจโซยุซ เอ็มเอส-04 เมื่อวันที่ 3 กันยายน พ.ศ. 2560
ประเทศโกตดิวัวร์ในโอลิมปิกฤดูร้อน 2012
ประเทศโกตดิวัวร์ เข้าร่วมแข่งขันกีฬาโอลิมปิกฤดูร้อนครั้งที่ 30 ค.ศ. 2012 (พ.ศ. 2555) ณ กรุงลอนดอน สหราชอาณาจักร ระหว่างวันที่ 27 กรกฎาคม – 12 สิงหาคม ค.ศ. 2012
พระเวชยันตราชรถ
พระเวชยันตราชรถ สร้างในสมัยรัชกาลที่ 1 ราวปี พ.ศ. 2338 คราวเดียวกับพระมหาพิชัยราชรถ เป็นราชรถทรงบุษบก มีความกว้าง 4.85 เมตร ยาว 18 เมตร สูง 11.20 เมตร หนัก 12.25 ตัน สำหรับใช้เป็นราชรถสำรองในงานพระบรมศพของพระมหากษัตริย์ และเป็นราชรถทรงพระศพพระบรมวงศานุวงศ์ซึ่งทรงศักดิ์สูง
เมื่อแรกเริ่มพระเวชยันตราชรถได้ใช้เป็นรถพระที่นั่งรองในงานถวายพระเพลิงพระบรมอัฐิสมเด็จพระปฐมบรมมหาชนกในปี พ.ศ. 2339 มีศักดิ์เป็นชั้นที่ 2 รองจากพระมหาพิชัยราชรถ ต่อมาได้ใช้ทรงพระโกศสมเด็จพระเจ้าพี่นางเธอ เจ้าฟ้ากรมพระศรีสุดารักษ์ คู่พระโกศสมเด็จพระเจ้าพี่นางเธอ เจ้าฟ้ากรมพระเทพสุดาวดี ซึ่งทรงพระมหาพิชัยราชรถ ออกพระเมรุท้องสนามหลวงคราวเดียวกัน พ.ศ. 2342 หลังจากนั้นจึงได้ใช้ราชรถองค์นี้เป็นราชรถรองในงานออกพระเมรุของพระมหากษัตริย์ในรัชกาลต่อ ๆ มา จนถึงงานพระเมรุพระบาทสมเด็จพระจุลจอมเกล้าเจ้าอยู่หัว รัชกาลที่ 5
ต่อมาพระมหาพิชัยราชรถชำรุดจนไม่สามารถฉุดชักออกมาจากที่ตั้งได้ จึงได้มีการใช้พระเวชยันตราชรถเป็นราชรถทรงพระบรมศพ โดยออกนามในหมายเรียกว่า "พระมหาพิชัยราชรถ" เพื่อเป็นการถวายพระเกียรติแก่พระบรมศพตามราชประเพณี ทั้งนี้ พระเวชยันตราชรถได้อัญเชิญออกใช้ในราชการครั้งล่าสุดเมื่อคราวพระราชพิธีถวายพระเพลิงพระบรมศพสมเด็จพระนางเจ้ารำไพพรรณี พระบรมราชินีในรัชกาลที่ 7 เมื่อ พ.ศ. 2528
ปัจจุบันพระเวชยันตราชรถได้เก็บรักษาไว้ ณ โรงราชรถ พิพิธภัณฑสถานแห่งชาติ พระนคร กรุงเทพมหานคร
สำหรับงานพระราชพิธีพระราชทานเพลิงพระศพสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี ในปี พ.ศ. 2555 นั้น เดิมจะได้เชิญพระศพขึ้นทรงพระเวชยันตราชรถตามพระอิสริยยศ ต่อมาพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้อัญเชิญพระศพด้วยพระมหาพิชัยราชรถ เพื่อเป็นการถวายพระเกียรติยศสูงสุดตามโบราณราชประเพณี พระเวชยันตราชรถจึงไม่ได้อัญเชิญออกมาใช้งาน
สมปอง นครไธสง
สมปอง นครไธสง หรืออดีตพระมหาสมปอง ตาลปุตฺโต เป็นพิธีกร นักพูด นักเขียนเสริมสร้างแรงบันดาลใจ ชาวไทย ก่อนหน้านั้นเคยเป็นพระนักพูดนักบรรยายที่มีชื่อเสียง ก่อนที่จะลาสิกขาบทมาเป็นฆราวาสในปี 2564